Dårlig omtale på nettet er alt negativt materiale, som omhandler dig, hvad end du er en virksomhed eller privatperson. Det kan fx. være:
Negative kundeanmeldelser
Debatter, kommentarer og opslag på sociale medier og internetfora
Nyhedsartikler
Videoer
Podcasts
Søgeresultater og søgeforslag på Google (både tekst og billeder).
Ejer du f.eks. en virksomhed, kan du få dårlig omtale i form af en 1-stjernet anmeldelse på Trustpilot, der påstår, at dit produkt eller din ydelse ikke er god, men det kan også være, at et af de store danske nyhedsmedier publicerer en negativ artikel om dig. I den anden ende kan du som privatperson få dårlig omtale, hvis folk f.eks. skriver negative kommentarer til dine opslag på de sociale medier, eller hvis nogen deler inkriminerende billeder eller videoer af dig.
Den dårlige omtale kan være falsk (fake news), berettiget eller sågar ulovlig (injurier). Hvad end der er tale om sande eller falske historier, kan de forvolde stor skade på dit omdømme. Får omtalen nok opmærksomhed, kan den udvikle sig til en decideret shitstorm, og i så fald kan dit navn pådrage sig uoprettelig skade.
Fælles er, at det ikke bare forsvinder. I modsætning til os mennesker glemmer internettet ikke: